***Σχολιασμός και σύγκριση κειμένων : " Τι είναι ο κυβερνοεκφοβισμός" και " Ο Ινδός, το πείραμα και η τρύπα στον τοίχο"***

Τα παρόντα κείμενα, κυβερνοεκφοβισμός και ο Ινδός, το πείραμα και η τρύπα στον τοίχο, αφορούν το Διαδίκτυο και την χρήση του. Το μεν πρώτο αναφέρει την σημασία της λέξης " κυβερνοεκφοβισμός" η αλλιώς στα αγγλικά ( cyber bulling ). To μεν δεύτερο, παρουσιάζει την ιδέα του πληροφορικού Σουγκάτα Μίτρα να δημιουργήσει ένα " διαδικτυακό ηλεκτρονικό σχολείο" σύμφωνα με το οποίο τα παιδιά θα αλληλοδιδάσκονται και θα συνδέονται μέσω του διαδικτύου με καθηγητές από όλο τον κόσμο.

Mε την έννοια "κυβερνοεκφοβισμός", όπως μας πληροφορεί το πρώτο κείμενο, εννοούμε πράξεις εκφοβισμού, επιθετικότητας και παρενόχλησης μέσω του διαδικτύου, των κινητών τηλεφώνων αλλά και άλλων ψηφιακών συσκευών. Ο κυβερνοεκφοβισμός μπορεί επίσης να περιλαμβάνει διάδοση άσχημων και προσβλητικών φημών στο ίντερνετ, αποστολή ανεπιθύμητων υποτιμητικών μηνυμάτων και άλλα.

Κατά την γνώμη μου τις περισσότερες φορές η ανάγκη κάποιων ατόμων να επιβάλλουν την δύναμη τους σε κάποιους άλλους αλλά και η έλλειψη προσοχής, ωθεί κάποια άτομα να ασκήσουν εκφοβισμό μέσω διαδικτύου. Ωστόσο οι συνέπειες όσον αφορά τα θύματα είναι καταστροφικές. Η ψυχολογία των θυμάτων πέφτει και η κατάσταση που βιώνουν είναι τρομαχτική. Το γεγονός πως κάποιος σου μιλάει με έναν τόσο ταπεινωτικό τρόπο σε κάνει να σκέφτεσαι πως είσαι πραγματικά ένα τίποτα και ιδιαίτερα ένα παιδί με θολωμένο το μυαλό του, δεν γνωρίζει πως να αντιδράσει.

Όσον αφορά, την ιδέα του καθηγητή της πληροφορικής, Σουγκάτα Μίτρα, να δημιουργήσει ένα " ηλεκτρονικό σχολείο" οπού τα παιδία θα μπορούν να αλληλοβοηθιούνται και να διδάσκονται από καθηγητές από όλα τα μέρη του κόσμου, πιστεύω πως είναι μια καλή ιδέα. Από την στιγμή που ο καθηγητής αυτός με το πείραμα του απέδειξε πως το να βοηθάει το ένα παιδί το άλλο στον τομέα της μάθησης είναι αποτελεσματικό, δεν χάνουμε τίποτα να προσπαθήσουμε με κάποιο τρόπο να το εφαρμόσουμε. Ωστόσο, δεν θα υπάρχει η δυνατότητα συναναστροφής με τα άλλα παιδιά, πράγμα το οποίο συγκαταλέγεται στα αρνητικά της ιδέας του Σουγκάτα, γιατί ένα ηλεκτρονικό σχολείο δεν παύει να είναι μια εικονική πραγματικότητα.

Εν κατακλείδι, τα δύο κείμενα αυτά αφορούν το διαδίκτυο και υποδεικνύουν πως το ίντερνετ έχει και καλή αλλά και κακή πλευρά πράγμα το οποίο μας προειδοποιεί πως παρόλο που στις μέρες μας το κοινό αυτό δίκτυο μας επωφελεί μπορεί κάλλιστα να μας βλάψει.